উড়ল স্টাম্প, কোহলি আউট হতেই দর্শকদের ‘মহা-নিষ্ক্রমণ’

ওয়েব ডেস্ক: এক যুগ পর রঞ্জি ট্রফিতে (Ranji Trophy) প্রত্যাবর্তন করেছেন বিরাট কোহলি (Virat Kohli)। কিন্তু সেই প্রত্যাবর্তন সুখকর হল না। তাঁর ব্যাটিং দেখতে অরুণ জেটলি স্টেডিয়ামে (Arun Jaitley Stadium) তিল ধারণের ঠাঁই ছিল না। কিন্তু ক্রিজে কোহলি টিকলেন মাত্র ১৫ বল। হিমাংশু সাঙ্গোয়ানের (HImangshu Sangwan) বলে তাঁর অফস্টাম্প ছিটকে গেল। তারকা ব্যাটার ফিরলেন ৬ রানে আর সেই সঙ্গেই খালি হতে শুরু করল স্টেডিয়াম।

বৃহস্পতিবার রেলওয়ের বিরুদ্ধে টসে জিতে বোলিং নেন দিল্লি অধিনায়ক আয়ুষ বাদোনি (Ayush Badoni)। গতকালই কোহলিকে দেখতে রাত তিনটে থেকে অরুণ জেটলি স্টেডিয়ামের বাইরে বিশাল লম্বা লাইন পড়ে। দিল্লি অ্যান্ড ডিস্ট্রিক্ট ক্রিকেট অ্যাসোসিয়েশন (DDCA) বিনামূল্যে ১০,০০০ দর্শকের খেলা দেখার ব্যবস্থা করেছিল। কিন্তু লোক জমা হয়েছিল তার দ্বিগুণের বেশি। বাধ্য হয়ে নিরাপত্তার খাতিরে আধা সামরিক বাহিনী মোতায়েন করা হয়।

আরও পড়ুন: খোয়াজার ডাবল সেঞ্চুরি, রানের পাহাড়ে অস্ট্রেলিয়া

What A knock by virat kohli another failure
Virat kohli
Kingkohli pic.twitter.com/pD2UQ2E3Sz

— Narendra Kumar (@Narendr35) January 31, 2025

এদিন ভিড় আরও বাড়বে তা প্রত্যাশিত ছিলই, কারণ আজ কোহলির ব্যাটিংয়ে নামার কথা। এককালের ফিরোজ শাহ কোটলা কানায় কানায় পরিপূর্ণ হয়ে ওঠে। অবশেষে পরিচিত চার নম্বরে নামেন ‘কিং’। তাঁকে ব্যাট হাতে নামতে দেখে স্টেডিয়ামে এক প্রকাণ্ড শব্দব্রহ্মের সৃষ্টি। কিন্তু সব বিফলে গেল। যাঁর জন্য এত আয়োজন, এত ঢাকঢোল বাজানো, তিনিই ব্যর্থ হলেন।

অবশ্য কোহলি এক নন, রঞ্জিতে ফিরে ব্যর্থ হয়েছেন জাতীয় দলের সমস্ত তারকারা। অধিনায়ক রোহিত শর্মা, যশস্বী জয়সওয়াল, ঋষভ পন্থ কেউ রান পাননি। এ নিয়ে কড়া সমালোচনা করেছেন সুনীল গাভাসকর। তিনি বলেছেন এখনকার ব্যাটারদের একটাই খেলার ধরন, তা হল আক্রমণাত্মক। কেউ আর নিজের রক্ষণাত্মক টেকনিকের উপর ভরসা করতে পারে না।